যুগে যুগে মানুষের কাজের স্বীকৃতি পেতে মানুষকে অনেক লড়াই করতে হয়েছে, বরণ করে নিতে হয়েছে লাঞ্ছনা, অপমান আর উপহাস-ব্যঙ্গ-বিদ্রূপ। যেকোনো নতুন কাজের শুরুতেই সমাজ বাধা দিয়ে এসেছে। কাজের যথাযথ স্বীকৃতি দিতে অস্বীকার করেছে। আর আমরা বাঙালীরা এই দিক দিয়ে অনেকটাই এগিয়ে। কি সাহিত্য কি বিজ্ঞান কি অন্য যেকোনো বিষয়, সবক্ষেত্রেই আমরা জীবদ্দশায় কৃতী ব্যক্তির সম্মান দিতে অপারগ থেকেছি। ডা. সুভাষের বেলায়ও এর ব্যতিক্রম ঘটেনি। উল্লেখ্য, ডা. সুভাষের কাজের উপর ভিত্তি করে গুণী পরিচালক তপন সিনহা ১৯৯০ সালে একটি সিনেমা বানিয়েছেন। নাম ‘এক ডাক্তার কি মউত’। এই সিনেমার জন্য তিনি বেস্ট ডিরেকশনের অ্যাওয়ার্ড পান।